text: नई दिल्ली। भले ही अमेरिका और भारत के बीच व्यापार और वीजा पॉलिसी को लेकर गतिरोध बढ़ रहा है, लेकिन प्रधानमंत्री नरेंद्र मोदी ने दोनों देशों की समृद्धि के लिए अमेरिकी राष्ट्रपति डोनाल्ड ट्रंप की तारीफ की हैं। पीएम मोदी ने कहा कि एक मजबूत भारत-अमेरिका साझेदारी के माध्यम से मैं हमारे लोगों की समृद्धि के लिए उनके दृष्टिकोण से इत्तेफाक रखता हूं। यह साझेदारी महत्वपूर्ण समानताओं, अन्य विषयों में आतंकवाद से मुकाबला और भारत-प्रशांत क्षेत्र में विकास और स्थिरता के प्रसार पर आधारित है।